GiliGold/VAD_KnessetCorpus huggingface dataset:
איילת נחמיאס ורבין: אני חושבת שזו זכותי המוקנית.
איילת נחמיאס ורבין: הייתי בדיון הקודם, עשיתי טעות בהצבעה שלי כי לא העמקתי בנושא.
איילת נחמיאס ורבין: אני לא מפחדת - - -
מכלוף מיקי זוהר: זה בגלל שמוטי גילת צלצל.
איילת נחמיאס ורבין: מי זה מוטי גילת?
איילת נחמיאס ורבין: אגב, עיתונאי רציני מאוד וראוי.
מכלוף מיקי זוהר: בגלל זה טעית בהצבעה.
מכלוף מיקי זוהר: עיתונאים מכתיבים לחברי כנסת אם ההצבעות שלהם היו נכונות או לא.
איילת נחמיאס ורבין: כיוון שאתה פעלת בניגוד עניינים מתפקידך בוועדה הקודמת, אני מציעה לך - - -
מכלוף מיקי זוהר: עיתונים מכתיבים לכם מה להצביע בכנסת.
מכלוף מיקי זוהר: תתביישו.
איילת נחמיאס ורבין: תתבייש אתה מיקי זוהר.
איילת נחמיאס ורבין: נכון שפתרתי בעיות אחרות בסעיפים אחרים?
איילת נחמיאס ורבין: אני בן אדם הגון, אתה לא.
מכלוף מיקי זוהר: כשיהיה לך נושא חדש, תפתרי את כל הטענות.
מכלוף מיקי זוהר: זה ההבדל בינינו, שאני לא פופוליסט.
איילת נחמיאס ורבין: אתה הכי פופוליסט בעולם.
מכלוף מיקי זוהר: תקשורת מדווחת מה להצביע לחברי הכנסת בשמאל.
איילת נחמיאס ורבין: בכלל לא.
איילת נחמיאס ורבין: תנהל דיון ענייני, לא פרסונלי.
איילת נחמיאס ורבין: בדיוק מה שעשית פה.
בצלאל סמוטריץ': אני חושב שהתשובות שנתנה היועצת המשפטית של הוועדה, גם לעניין נושא חדש, היו ענייניות.
בצלאל סמוטריץ': זכותך לחשוב אחרת ולהשתמש בזה.
איילת נחמיאס ורבין: אני מודה לכם שאתם מרשים לי להשתמש בזה.
בצלאל סמוטריץ': לגופו של עניין, חותם אחרי כל מילה של חבר הכנסת בן צור, שאמר את הדברים בצורה הכי שקופה.
בצלאל סמוטריץ': יש לי רק שאלה ליועצת המשפטית ולחשב הכנסת, האם לתיקון הזה יכולות להיות השלכות אחר כך לעובדים נוספים, או שזה משהו ספציפי.
בצלאל סמוטריץ': שלא יגידו לנו מחר בואו נשווה גם את האנשים האלה והאלה.
מכלוף מיקי זוהר: התשובה היא לא, רק ליועץ המשפטי של הכנסת.
מכלוף מיקי זוהר: משרד האוצר בבקשה.
נציג אגף התקציבים: בעיני אגף תקציבים זו חקיקה פרסונלית שמיועדת לבן אדם אחד, במקרה הטוב לשניים.
נציג אגף התקציבים: כמו שאמר היועץ המשפטי של משרד האוצר מתנגדים אליה.
נציג אגף התקציבים: מבחינת העלויות הן הרבה יותר גבוהות מהתחשיבים שלנו לעומת מה שהוצג על ידי חשב הכנסת.
נציג אגף התקציבים: בין היתר כיוון שלשופטים יש זכויות שארים של 100% מהפנסיה הקובעת שלהם.
ארבל אסטרחן: זה לא יחול.
ארבל אסטרחן: הנוסח של ההצעה לא מחיל זכויות שארים, מחיל רק חישוב קצבה.
נציג אגף התקציבים: יש להם 100% זכויות שארים.
דוד אמסלם: זאת אומרת שהנשים שלהם מקבלות 100%.
ארבל אסטרחן: גם חברי כנסת.
פנינה תמנו: קודם כל לשם ההבהרה, היו שני דיונים, דיון אחד ב-9/5 שלא נכחתי בו והיה דיון נוסף ששם אמרתי לפרוטוקול שיש עתיד ואני כנציגת יש עתיד מתנגדים לסעיף הזה.
פנינה תמנו: חשוב לי שזה יובהר.
מכלוף מיקי זוהר: השעה עכשיו 12:00, דיון בטענת נושא חדש.
מכלוף מיקי זוהר: חברת הכנסת ורבין, אנא נמקי את טענתך טרם נצביע עבורה.
איילת נחמיאס ורבין: כחלק מטענת נושא חדש אני רוצה לטעון, כמו שטענתי בתחילת הדיון, שאני חושבת שהיה נכון לנהל את הדיון העקרוני.
איילת נחמיאס ורבין: כל הזמן חזרתם ואמרתם שזה דיון עקרוני ולא פרסונלי.
איילת נחמיאס ורבין: כיוון שהכרזת כיושב-ראש הוועדה בתחילת הדיון שזה דיון פרסונלי, זאת הייתה בעיני החמצה גדולה, טעות נוראית.
איילת נחמיאס ורבין: גם כלפי היועץ המשפטי, אבל גם לעניין עצמו.
איילת נחמיאס ורבין: במובן הזה תיקנתי גם את היועץ המשפטי של משרד האוצר ואמרתי מה זאת אומרת?
איילת נחמיאס ורבין: יכול להיות שהיועץ המשפטי שייבחר בשנת 2020 יהיה עם פנסיה תקציבית.
איילת נחמיאס ורבין: עדין לא נעלמו לגמרי האנשים שיש להם פנסיה תקציבית בכנסת וטוב אגב שפנסיה תקציבית בוטלה.
מכלוף מיקי זוהר: לא אמרנו שאנחנו בעדה.
איילת נחמיאס ורבין: לא אמרתי שאמרת שאתה בעדה.
איילת נחמיאס ורבין: חד משמעית, אין שום דמיון בין הנוסח הזה לבין הנוסח שהיה בדיון.
דוד ביטן: תמיד אפשר לשנות נוסחים.
דוד ביטן: עושים את זה בכל ועדה.
איילת נחמיאס ורבין: תאפשר לי לטעון נושא חדש בצורה מסודרת.
איילת נחמיאס ורבין: אין שום קשר ושום דמיון בין הנוסח הזה לבין הנוסח שהובא בפעם הקודמת ואכן הגעתי בעשר הדקות האחרונות ולא היה מונח כל החומר בפניה ועודה.
איילת נחמיאס ורבין: הדבר שהכי מקומם כאן זה שהנוסח הזה כבר היה, כבר הסתובב בכנסת, הנוסח שהובא היום שאגב, אני מוכרחה להגיד שבו על פניו יש יותר היגיון מהנוסח הקודם, כי הנוסח הקודם גרר את יושב-ראש הכנסת, לא משנה אם זה יושב ראש הכנסת הנוכחי או הבא, גרר אותו להחלטה שאסור היה שיהיה מעורב בה.
איילת נחמיאס ורבין: לשמחתי בנוסח הזה זה לפחות הוצא.
איילת נחמיאס ורבין: עדיין הנוסח הזה הוא נושא חדש וראוי לדיון.
איילת נחמיאס ורבין: אני מבינה מיקי זוהר שהדיון הזה מפריע לך, אני לא מאמינה שתשתכנע אבל בכל זאת ראוי שתקשיב.
מכלוף מיקי זוהר: בבקשה, מסרתי למוטי גילת נוסח של החוק.
איילת נחמיאס ורבין: אני אומרת שזה נושא חדש.
איילת נחמיאס ורבין: יש פער מאוד גדול ושינוי משמעותי בין הנוסח הקודם לנוסח הזה.
איילת נחמיאס ורבין: אגב, יש שיפורים בנוסח הזה.
איילת נחמיאס ורבין: בנוסח הזה יש שיפורים.
מכלוף מיקי זוהר: אנחנו מודים לך על הפרגון.
איילת נחמיאס ורבין: אני מתנצלת שאני מפריעה לך אבל אני חברת ועדה וההתנהגות שלך לא מקובלת.
מכלוף מיקי זוהר: מה עשיתי?
מכלוף מיקי זוהר: אמרתי לך תודה.
איילת נחמיאס ורבין: משום שאתה מפריע לי באופן קונסיסטנטי ובמקום לפנות את האנשים להצבעה, כמו שאתה מבקש, אתה לא נותן לי לטעון את הטענות שלי באופן ענייני.
מכלוף מיקי זוהר: אני נותן לך.
מכלוף מיקי זוהר: את סתם לוקחת את זה אישית.
איילת נחמיאס ורבין: כי ההתנהגות שלך אלי היא אישית.
מכלוף מיקי זוהר: אני מעריך אותך מאוד כפרלמנטרית, בעיני אחת החרוצות בכנסת.
מכלוף מיקי זוהר: את טועה פה בדעה שלך.
איילת נחמיאס ורבין: זה נושא חדש.
איילת נחמיאס ורבין: אם אנחנו נשים מול חברי כנסת שלא היו מעורבים בדיון הקודם את שני הנוסחים, אין שום קשר בין הנוסחים.
איילת נחמיאס ורבין: זה בכלל לא אותו דבר.
איילת נחמיאס ורבין: זה לא שינוי נוסח.
איילת נחמיאס ורבין: זה לגמרי משהו חדש.
מכלוף מיקי זוהר: מי בעד החלטת טענת נושא חדש שירים את ידו?
מכלוף מיקי זוהר: בעד – 5
מכלוף מיקי זוהר: נא להקריא את נוסח החוק.
ארבל אסטרחן: יש עוד כמה סעיפים, אולי נזכיר גם את הסעיפים האחרים.
מכלוף מיקי זוהר: נא להקריא את נוסח החוק לפני הצבעה.
מכלוף מיקי זוהר: נעדכן שהוראות הסעיף 25 כפי שיוצגו יחולו על כל מי מכהן היום כיועמ"ש בכנסת וגם בעתיד מיום תחילת תפקידו.
ארבל אסטרחן: אני אומרת את כל הוראות החוק, יש לנו ארבעה סעיפים להזכירכם.
ארבל אסטרחן: הסעיף הראשון, הוצע להשאיר אותו כפי שהיה בנוסח הכחול - - -
מכלוף מיקי זוהר: המחנה הציוני בגיוס מלא נגד היועץ המשפטי.
איילת נחמיאס ורבין: אני מוחה.
איילת נחמיאס ורבין: זה ממש לא לעניין.
איילת נחמיאס ורבין: ממש ממש לא לעניין.
איילת נחמיאס ורבין: תחזור בך כי האמירה הזאת פשוט לא מקובלת.
מכלוף מיקי זוהר: חזרתי בי.
ארבל אסטרחן: מוצע להחליף את פסקה (2) בסעיף 9 לחוק הכנסת שמדבר על מועדי הכנסים והפגרות של הכנסת, כך שיאמר שבשנה שמתקיימות בה בחירות לכנסת ובשנה שחל בה היום הקובע, יכול שמספרם, מועד פתיחתם או משכם של הכנסים יהיה שונה מהקבוע היום בחוק.
ארבל אסטרחן: בשנה רגילה הכנסת חייבת לשבת לפחות שמונה חודשים בשנה - - -
איילת נחמיאס ורבין: זה קשור לעניין הקדנציה?
איילת נחמיאס ורבין: לעניין כהונה?
איילת נחמיאס ורבין: למה את מקריאה עכשיו את המועדים?
ארבל אסטרחן: אני חוזרת לסעיף 1 לחוק.
ארבל אסטרחן: יש עוד סעיפים בחוק.
ארבל אסטרחן: הרעיון הוא לאפשר בשנה שיש בה בחירות, או שחל בה היום הקובע, לאפשר לכנסת לצאת לפגרת בחירות.
ארבל אסטרחן: היום זה אפשרי רק בשנה שמתקיימות בה בחירות, התוספת היא להוסיף את עניין היום הקובע ולהבהיר שמי שיכול לקבוע את העניין הזה זה אותו מי שיכול לקבוע את מועדי הכנסים והפגרות בשנה רגילה, שזה יושב-ראש הכנסת בהתייעצות עם הסגנים ובאישור ועדת הכנסת.
ארבל אסטרחן: זה סעיף 1 להצעת החוק.
ארבל אסטרחן: הסעיף השני להצעת החוק מתקן את סעיף 11 בפרק ראש האופוזיציה.
ארבל אסטרחן: מוצע להשאיר את אותו נוסח שהיה בכחול שהובהר בישיבה הקודמת בסעיף 11(ב), היום כתוב בחוק שיושב-ראש הכנסת יודיע בכנסת על קביעת ראש האופוזיציה בתום 14 ימים לאחר תחילת כהונתם של ראש הממשלה והשרים.
ארבל אסטרחן: ראש האופוזיציה נכנס לכהונתו עם מסירת ההודעה.
ארבל אסטרחן: זה לא פותר את הבעיות שהתעוררו בעבר אם הייתה פגרה כאשר רצו להודיע לראש האופוזיציה, לא ניתן היה להודיע ואז היה נכנס בעיכוב.
ארבל אסטרחן: גם יש מקרים שבהם ברור מי ראש האופוזיציה מיד אחרי שנבחרת הממשלה ולא הייתה סיבה להמתין 14 ימים.
ארבל אסטרחן: לכן מוצע לקבוע - - -
פנינה תמנו: לא הבנתי מה השינוי לגבי היום?
פנינה תמנו: יש השפעה כלשהי?
ארבל אסטרחן: על מועדי הפגרות?
פנינה תמנו: זה יכול לפגוע איכשהו באופוזיציה?
ארבל אסטרחן: לכן מוצע לקבוע שבמקום "בתום" יבוא "בתוך" ובמקום "לאחר הקביעה" יבוא "יקבע ראש האופוזיציה - - - תימסר ההודעה לחברי הכנסת על ידי מזכיר הכנסת" הסעיף השלישי מתקן את סעיף 17 בפרק היועץ המשפטי לכנסת לעניין התייצבות בבית משפט.
ארבל אסטרחן: הסעיף השלישי אומר במקום "רשאי ובאישור בית המשפט להתייצב" יבוא "רשאי הוא להתייצב" כלומר, לא נדרש אישור בית המשפט להתייצבות היועץ המשפטי לכנסת בהליך משפטי כאשר העניין כרוך בנושא שנוגע לכנסת או משפיע עליו.
ארבל אסטרחן: הסעיף הרביעי הוא הסעיף כפי שהצגתי מקודם.
ארבל אסטרחן: תחליטו על התוספת שהציג יושב-ראש הוועדה - - -
מכלוף מיקי זוהר: התוספת שהצעתי כולל המשפט שאמרתי ש"הוראות סעיף 25 כפי שהוצגו יחולו על מי שמכהן כיום כיועץ המשפטי לכנסת מיום תחילת כהונתו בתפקיד".
איילת נחמיאס ורבין: הוא מצביע על כל התיקונים לחוק הכנסת.
איילת נחמיאס ורבין: אני הצעתי שיפריד.
איילת נחמיאס ורבין: יושב-ראש הוועדה לא קיבל את הצעתי.
מכלוף מיקי זוהר: אפשר לעבור להצבעה?
מכלוף מיקי זוהר: מי בעד שירים את ידו?
פנינה תמנו: אני רוצה להגיש הסתייגות, להסרת הסעיף לחלוטין.
איילת נחמיאס ורבין: אדוני היושב-ראש, יש לי בקשה לעניין ההסתייגויות, אני מבקשת שתיתן לנו שהות להגיש הסתייגויות כמו שצריך.
איילת נחמיאס ורבין: אי אפשר להצביע על זה היום.
מכלוף מיקי זוהר: עד רביעי בעשר בבוקר.
מכלוף מיקי זוהר: ההסתייגויות שיובאו הן אך ורק לנושא הספציפי שדנו בו היום.
מכלוף מיקי זוהר: אנחנו עוברים לנושאים הבאים.
מכלוף מיקי זוהר: חוזרים לנושא של המלצת הוועדה הציבורית לקביעת שכר ותשלומים אחרים לחברי הכנסת בנושא מימון יועץ פרלמנטרי רביעי ליושב-ראש הקואליציה ולמרכז סיעות האופוזיציה.
מכלוף מיקי זוהר: המלצת הוועדה היא לאשר מימון של יועץ נוסף.
פנינה תמנו: שוב מבקשים לבזבז את כספי הציבור?
פנינה תמנו: איזו קלות.
איילת נחמיאס ורבין: אני לא חושבת שזה בכזאת קלות
מכלוף מיקי זוהר: "תיקון סעיף 40ח.
מכלוף מיקי זוהר: בהחלטת שכר חברי הכנסת (הענקות ותשלומים), התשס"א-2001, בסעיף 40ח(א), אחרי פסקה (4) יבוא: (5) יושב-ראש הקואליציה ומרכז סיעות האופוזיציה, הסיעה שראש הממשלה חבר בה והסיעה שראש האופוזיציה חבר בה יודיעו ליושב-ראש הכנסת על זהות יושב-ראש הקואליציה ועל זהות מרכז סיעות האופוזיציה לפי העניין, לאחר כינון הממשלה, לעניין זה, כהונתם של ממלאי תפקידים אלו תחל עם מסירת ההודעה ותסתיים עם מסירת ההודעה על סיום כהונתם, או בתום הכהונה של הכנסת, שבה כוננה אותה ממשלה, לפי המוקדם".
מכלוף מיקי זוהר: הוועדה הציבורית מאשרת וממליצה לנו לאשר עוזר נוסף ליושב-ראש הקואליציה ולמרכז האופוזיציה שהיום זה יואל חסון, לא פרסונלי וחבר הכנסת דודי אמסלם, לא פרסונלי.
מכלוף מיקי זוהר: אנחנו רוצים לעבור על זה להצבעה.
פנינה תמנו: אני מתנגדת כי בזמנו נאמר שמרוב עומס, מרכז הקואליציה קורס.
פנינה תמנו: אבל אני אמרתי ואני רוצה להגיד שייכנס לפרוטוקול, גם אם זו המלצת הוועדה, הוועדה לא מכירה כנראה את העבודה וכמה קיצורי דרך יש למרכז הקואליציה ואני רוצה לומר לך שאני מודאגת מהקלות שמחלקים את כספי הציבור, שידעו כל אזרחי ישראל שבקלות מחלקים פה כספים לחברים.
מכלוף מיקי זוהר: שמעתי.
מכלוף מיקי זוהר: עשית את עבודתך.
מכלוף מיקי זוהר: תשלומים עבור לינה של חברי כנסת ויועצים פרלמנטאריים ואש"ל ליועצים פרלמנטאריים.
מכלוף מיקי זוהר: המלצת הוועדה היא לאשר שמונה ימים בשנה ויש שלושה סעיפים שאני אקריא אותם.
מכלוף מיקי זוהר: היום נהוג שמה שיש, יש והוועדה המליצה על עוד שמונה ימים.
ארבל אסטרחן: מדובר על חברי כנסת שגרים רחוק מהכנסת, מעל 100 ק"מ מירושלים, ביקשו לאפשר להם להמיר את הימים שהם היום זכאים ולא תמיד מנצלים, שני שלישי, בימים ראשון ורביעי.
רועי פולקמן: זאת אומרת זה לא מגדיל, רק מאפשר המרה.
חיים אבידור: ויש לזה תקרה של עד שמונה ימים.
מכלוף מיקי זוהר: "החלטת שכר חברי הכנסת (הענקות ותשלומים) (תיקון מס' 2), התשע"ח-2018.
מכלוף מיקי זוהר: תיקון מס' 10 1.
מכלוף מיקי זוהר: בהחלטת שכר חברי הכנסת (הענקות ותשלומים), התשס"א-2001, בסעיף 10(ב), האמור בו יסומן כפסקה (1) ואחריה יבוא: (2) בלי לגרוע מהוראות פסקה(1), חבר כנסת שמקום מגוריו הקבוע מרוחק מירושלים 100 ק"מ לפחות ולא ניצל את מלוא זכאותו להוצאות מלון בירושלים לפי הוראות סעיף קטן (א) זכאי להוצאות מלון גם כאשר הוא נשאר ללון בירושלים ביום שלפני יום ישיבה של מליאת הכנסת או ביום שלאחריה, במקום לילות שבהם לא ניצל את זכאותו כאמור באותה שנה.
מכלוף מיקי זוהר: זכאות לפי פסקה זו תהיה באישור מראש של חשב הכנסת ולא ישולמו לחבר הכנסת הוצאות לפי פסקה זו עבור יותר משמונה לילות בשנה".
ארבל אסטרחן: פה צריך לקפוץ לסעיף (3), מוצע שזה יהיה שמונה לילות בשנה.
מכלוף מיקי זוהר: "3.
מכלוף מיקי זוהר: (א) תחילתה של החלטה זו ביום קבלתה בוועדת הכנסת".
ארבל אסטרחן: אני מציעה שהשנה זה יהיה ארבעה כדי שיהיה יחסי.
מכלוף מיקי זוהר: "(ב) הוראות סעיף 10 להחלטה העיקרית כנוסחו בהחלטה זו, יחולו לגבי לינות שיסופקו מיום התחילה ואילך".
מכלוף מיקי זוהר: (ג) לעניין שנת 2018, הזכאות לפי סעיף 10(ב)(2) להחלטה העיקרית כנוסחו בהחלטה זו, תהיה לארבעה לילות".
מכלוף מיקי זוהר: אני מקריא את סעיף 2: "תיקון סעיף 40י.
מכלוף מיקי זוהר: בסעיף 40י(א)(3) להחלטה העיקרית – (1) ברישה, במקום "330 שקלים חדשים יבוא "440 שקלים חדשים" (2) בפסקת משנה (ב) , בסופה יבוא "לעניין זה יראו את שעת סיום הישיבה כשעה שעליה הודיע מראש מזכיר הכנסת לחברי הכנסת ולחשב הכנסת, אם הודיע, אף כי הישיבה הסתיימה בפועל לפי השעה הנקובה לעיל".
פנינה תמנו: אדוני היושב-ראש, אני לא מצליחה את ההצדקה של יום רביעי.
מכלוף מיקי זוהר: זו בקשה של חבר הכנסת אלעזר שטרן וחיים ילין.
פנינה תמנו: לא על הבקשה הזאת, על הקודמת.
מכלוף מיקי זוהר: זה כספי ציבור שאנחנו שופכים על חיים ילין ואלעזר שטרן.
פנינה תמנו: אני לא מצליחה להבין בגלל שיש רעש בוועדה.
פנינה תמנו: זו ועדה שתמיד יש בה תמיד רעש, תסיק את המסקנות.
פנינה תמנו: אבל אני לא מצליחה להבין את ההצדקה של יום רביעי ללינה בירושלים כי זה יום קצר.
מכלוף מיקי זוהר: את צריכה לשאול את חיים ילין ואלעזר שטרן.
פנינה תמנו: אני אבדוק את זה כי אני באמת לא מצליחה להבין.
מכלוף מיקי זוהר: אז תבדקי אתם ותעדכני אותנו מה הם אמרו.
מכלוף מיקי זוהר: תודה רבה לכולם, הישיבה נעולה.
דוד ביטן: האם הודח חבר הכנסת מיקי זוהר מתפקיד היושב-ראש?
דוד ביטן: הוא נמצא בוועדת כספים בנושא של הטבות מס, וזה נושא מאוד מאוד חשוב לו, אז הוא ביקש ממני לנהל.
יואל חסון: האמת, מאוד נעים לנו שחזרת לכיסא הזה.
פנינה תמנו: יואל, אתה צודק.
דוד ביטן: מכיוון שכבר היה דיון על זה, לא נחזור.
דוד ביטן: אני מאפשר דקה לכל אחד, אם הוא רוצה.
דוד ביטן: את רוצה לדבר דקה?
פנינה תמנו: אדוני היושב-ראש, תודה על הישיבה היותר רגועה.
פנינה תמנו: אני חוזרת על הדברים שאמרתי.
פנינה תמנו: בעת הזאת, בתקופה שיש קיצוצים, בתקופה שאנחנו רואים שמקצצים מסוגיות חברתיות, נושאים חברתיים, כאשר אומרים שאין להם מקורות תקציביים לדברים שהם בגדר דיני נפשות, אני לא רואה שום סיבה שאנחנו נוסיף 56 מיליון שקלים.
פנינה תמנו: מה גם שכבר אמרתי, למרות שצעקת שאני לא בקיאה, ואני לא צעקתי לך שזאת גזענות, ואני אזכה בארוחת צהריים בעזרת השם.
דוד ביטן: זו פגיעה, אמרתי, ב-56.
יואל חסון: אל תתחילו עכשיו.
פנינה תמנו: עכשיו באמת ברצינות לסוגיה הזאת.
פנינה תמנו: אני חושבת שאפשר להציל את המיליונים האלה לטובת דברים אחרים.
פנינה תמנו: לא נכון, לא ראוי.
פנינה תמנו: זה לא מסר שכדאי שאנחנו נעביר לציבור.
דוד ביטן: את רוצה שנבטל את ההקצבות לכל המפלגות השוטפות?
דוד ביטן: חבל על המיליונים.
פנינה תמנו: אני חושבת שבוא נתכנס לקראת הבחירות הבאות.
דוד ביטן: בינתיים אני יודע שלפיד נוסע לחו"ל עם הכסף הזה.
דוד ביטן: נכון או לא? לא ראיתי אתכם מוותרים על הכסף.
פנינה תמנו: אדוני היושב-ראש, יכול להיות שיש שכל בכך שצריך לשבת ולחשוב איך מתגמלים את אותם חברי קלפי.
דוד ביטן: פשוט לפיד ייסע פחות לחו"ל.
פנינה תמנו: יכול להיות שיש שכל בכך שצריך לשבת ולחשוב איך מתגמלים את אותם חברי קלפי.
פנינה תמנו: אבל עם זאת, צריך גם לדון על איך ממגרים שחיתות, ולא עושים את זה עכשיו בעת הזאת כשאין כסף.
דוד ביטן: דמוקרטיה עולה כסף, אין מה לעשות.
דוד ביטן: מי אמר שאין כסף?
פנינה תמנו: אין כסף.
פנינה תמנו: אמר שר האוצר, אמרו אין כסף להורים הצעירים שרוצים פיקוח בגנים.
פנינה תמנו: בכל דבר אומרים אין כסף.
פנינה תמנו: ואני רוצה לספר לך, בשבוע שעבר היה קיצוץ - - -
דוד ביטן: אמרנו דקה, את לא פיירית.
דוד ביטן: אתה רוצה לומר משהו, כבוד יושב-ראש הקואליציה?
יואל חסון: יש המון עוולות שצריך לתקן, ויש המון העברות תקציביות שאנחנו באמת או נאבקים בהן או דוחפים להן, תלוי מה הסוגיה.
יואל חסון: אבל צריך להגיד דבר אחד.
יואל חסון: אתה אמרת את זה נכון, אדוני היושב-ראש, דמוקרטיה עולה כסף, וצריך להגיד שאנחנו בהקדמה לפטור, ואני מקווה גם לחקיקת החוק, שתהיה על חקיקתו עצמה פה ושם הערות ויהיו דיונים וויכוחים, אבל העיקרון – צריך להבין, החוק הזה בעיני מייצג טוהר מידות, נקודה.
יואל חסון: בוועדת הבחירות המקומיות היום, בוועדות הקלפי המקומיות היום, יושבים רק בעלי המאה.
יואל חסון: פשוט מביאים למצב שרק נציג משרד הפנים ונציג בעל המאה, שזה בדרך כלל ראש העיר, הם יושבים וסופרים את הקלפיות.
יואל חסון: וזה בניגוד לטוהר הבחירות.
פנינה תמנו: בכל הקלפיות בעלי המאה?
שולי מועלם-רפאלי: מי שיש לו כסף, מושיב אנשים מטעמו.
שולי מועלם-רפאלי: זה עניין בסיסי.
דוד ביטן: את לא מבינה מה קורה.
יואל חסון: לכן אני בעד הפטור, וכשהחוק יגיע לדיון בוועדה נדבר עליו.
יואב בן צור: אנחנו בעד הפטור, אין בעיה.
יואב בן צור: אני רק רוצה לדעת מי אמון לתת את התקציב.
דוד ביטן: זה כמו בבחירות לכנסת.
דוד ביטן: המפלגות מקבלות את הכסף, שמות את הנציגים, מעבירות את השמות.
דוד ביטן: מזכיר הוועדה גם מעביר את השמות לוועדת הבחירות המרכזית, ורק אז המפלגות מקבלות לפי אנשים.
יואב בן צור: מי מתקצב את זה במשרדים, משרד האוצר?
יואב בן צור: משרד הפנים?
דוד ביטן: כשניכנס לחוק גופו, שאלת התקצוב תעלה.
יואב בן צור: אני אומר בשם שר הפנים.
יואב בן צור: למשרד הפנים אין תקציב לצורך הדבר הזה.
יואב בן צור: דבר שני, היישום של זה יהיה בעיה גדולה.
דוד ביטן: אין בעיה של יישום.
יואב בן צור: אתה אומר אין.
דוד ביטן: כל דבר ועדת הבחירות אומרת שיש בעיה.
דוד ביטן: עזוב אותך.
דוד ביטן: מה, זו בעיה?
דוד ביטן: הרי מעבירים את השמות וזהו.
דוד ביטן: מי בעד קבלת הפטור?
דוד ביטן: בעד הפטור, לא על החוק.
דוד ביטן: בעד קבלת הפטור – 7
מכלוף מיקי זוהר: אני מתכבד לפתוח את הישיבה.
מכלוף מיקי זוהר: דיוני הוועדה היום – קודם כל נתחיל בבחירת ממלא מקום ליושב ראש הכנסת בעת היעדרו מן הארץ.
מכלוף מיקי זוהר: יושב ראש הכנסת עוזב את הארץ בתאריך 19 ביוני וישוב בעזרת השם בתאריך 24 ביוני.
מכלוף מיקי זוהר: ועל כן, הוא מבקש למנות במקומו באופן זמני בתקופה האמורה את חבר הכנסת יצחק וקנין.
מכלוף מיקי זוהר: אני עובר לסעיף 1 לסדר היום: המלצת הוועדה הציבורית בדבר תנאי העסקתם של נהגים לחברי כנסת מוגבלים בניידות וחברי כנסת מאובטחים.
מכלוף מיקי זוהר: קיבלנו מכתב מעורכות הדין של הנהגים בו הם מבקשים להבהיר מספר דברים.
מכלוף מיקי זוהר: חילקנו את זה לכל חברי הוועדה וגם שלחנו להם את זה באימייל.
מכלוף מיקי זוהר: בשורה התחתונה, לסיכום – "ובלי שיש בכך...
מכלוף מיקי זוהר: עמדת מרשינו היא כי על הוועדה ליזום ביטול החלטתם מיום 7.5.2018 ובחינה מחדש של יוזמת מנכ"ל הכנסת בכללותה לפני כל החלטה אחרת.
מכלוף מיקי זוהר: " ואנחנו, לעומת זאת, נשמע עכשיו מהיועצת המשפטית את ההמלצה של הוועדה הציבורית בעניין תנאי העסקתם של נהגים לחברי כנסת מוגבלים בניידות וחברי כנסת מאובטחים, ולאחר מכן נעבור להצבעה.
ארבל אסטרחן: כזכור, לפני כחודש, ב-7 במאי, דנה ועדת הכנסת בהמלצה של הוועדה הציבורית בעניין תנאי העסקתם של נהגים לחברי כנסת מוגבלים בניידות וחברי כנסת מאובטחים.
ארבל אסטרחן: אותה המלצה שהתקבלה כאן בוועדה וכבר פורסמה ברשומות ונכנסה לתוקף עסקה הן בנהגים חדשים שיועסקו מכאן ולהבא, והן בנהגים ותיקים שכבר מועסקים בכנסת על ידי אותם חברי כנסת, ונקבע מה יהיו תנאיהם במקרה שבו הכנסת תחליט על הפסקת עבודתם כעובדים של הכנסת והם ייקלטו לעבודה על ידי חברי הכנסת.
ארבל אסטרחן: הצורך בזה היה משתי סיבות: גם בגלל שאפילו שהם יועסקו כעובדים של חברי כנסת, הם לא יועסקו בתנאים של יועצים פרלמנטרים.
ארבל אסטרחן: הם יועסקו בתנאים אחרים, טובים יותר, כפי שמקובל גם במדינה, שלנהגים יש תנאים שונים משל עובדים אחרים בגלל אופי העבודה, מספר השעות וכולי.
ארבל אסטרחן: וגם כפי שהציג מנכ"ל הכנסת, גם כאן וגם בוועדה הציבורית - הרעיון לא היה לפגוע בתנאיהם ולשלול מהם זכויות, ולכן נקבע שלגבי אותם נהגים שאנחנו קוראים ותיקים, שהועסקו בעבר על ידי הכנסת וימשיכו להיות מועסקים כעובדים של חברי הכנסת, יינתנו להם הטבות מסוימות, איזו שהיא תוספת מעבר, סכום חודשי שהם יקבלו כל עוד הם ימשיכו בעבודתם על מנת לפצות אותם על הטבות ורכיבי שכר שהם היו זכאים להם כשהיו עובדי כנסת.
ארבל אסטרחן: זאת ההחלטה שהתקבלה.
ארבל אסטרחן: בעקבות אותה החלטה המנכ"ל בחן שוב את העניין, בין היתר בעקבות פניות של הנהגים ושל עורכות הדין שלהם, שמכתבן מונח כעת על שולחן הוועדה.
ארבל אסטרחן: הוא מצא שיש מקום לתקן את ההחלטה בכמה נקודות, ופנה לוועדה הציבורית בעניין הזה.
ארבל אסטרחן: הוועדה הציבורית אימצה את בקשתו וכעת היא מונחת לפניכם כהמלצה.
ארבל אסטרחן: אז אני אפרט את הנקודות שבהן הוצע לסכם את החלטת ועדת הכנסת מחודש מאי: העניין הראשון הוא השכר.
ארבל אסטרחן: לפי ההצעה, היתה אבחנה או לפי ההחלטה של ועדת הכנסת היתה אבחנה בין שכר של נהג לחבר כנסת מוגבל בניידות לבין שכר של חבר כנסת מאובטח.
ארבל אסטרחן: בעוד שאחד, נקבע לו שכרו של נהג מנכ"ל, האחר נקבע לו שכרו של נהג שר.
ארבל אסטרחן: מוצע כעת שכל הנהגים, הוותיקים והחדשים, שיועסקו על חברי הכנסת, שכרם נקבע לשכר נהג שר, שזה הגבוה יותר משכר נהג מנכ"ל.
ארבל אסטרחן: יש הבהרה שאם במדינה נותנים תוספות אבטחה, אלה ישולמו רק לנהגים של חברי הכנסת המאובטחים ולא לנהגים של חברי הכנסת המוגבלים בניידות.
ארבל אסטרחן: זו ההמלצה הראשונה שמונחת לפניכם בסעיף 1.
ארבל אסטרחן: באותו עניין של שכר נטענה גם טענה שיכול להיות נהג ותיק, שאם הוא יעבור להיות עובד של חבר הכנסת, יהיה עדיף לו לעבוד בתנאים של יועץ פרלמנטרי ולא בתנאים של נהג, ולכן נמצא שנהג ותיק כזה, שיהפוך להיות עובד של חבר כנסת, יוכל לבחור בתחילת ההעסקה שלו אם הוא רוצה לקבל שכר של נהג, כלומר נהג שר על כל מה שכרוך בכך או שכר של יועץ פרלמנטרי, על כל מה שכרוך בכך, אש"ל של יועץ פרלמנטרי וכולי.
ארבל אסטרחן: הבחירה תהיה בידו אבל פעם אחת בלבד, בעת שהוא מתחיל את העסקתו כעובד של חבר הכנסת ובכל מקרה, הוא יקבל את תוספת המעבר שציינתי.
ארבל אסטרחן: כל זה לגבי סעיף 1 – שכר.
ארבל אסטרחן: הסעיף השני שמונח בפניכם נוגע לתוספת המעבר.
ארבל אסטרחן: תוספת המעבר, כפי שאושרה כאן בישיבה הקודמת, דיברה על סכומים של 3,700 ₪ לחודש לנהג של ח"כ מוגבל בניידות ו-4,500 לנהג של ח"כ מאובטח.
ארבל אסטרחן: אני רוצה להדגיש שהסכומים האלה מתייחסים לתפקיד האחרון שעשה אותו נהג כעובד הכנסת כי התוספת נועדה לפצות אותו על השינוי ועל המעבר לעובד כנסת.
ארבל אסטרחן: כעת מוצע להגדיל ב-700 ₪ לחודש את תוספת המעבר כך שהשיעור שלה יהיה 4,400 ₪ למי שהועסק בתפקיד של נהג של ח"כ מוגבל בניידות בתפקידו האחרון כעובד כנסת ו-5,200 ₪ למי שהועסק כנהג של ח"כ מאובטח.
ארבל אסטרחן: זה הנושא השני.
ארבל אסטרחן: הנושא השלישי הוא תקופת הרציפות.
ארבל אסטרחן: לפי ההחלטה של ועדת הכנסת, תוספת המעבר תמשיך להיות משולמת לנהג כל עוד הוא ממשיך ברצף – נהג ותיק.
ארבל אסטרחן: מי שעבד כעובד כנסת והפך להיות עובד של חבר כנסת, כל עוד הוא ממשיך בעבודתו ברצף כנהג של ח"כ מאובטח או נהג של ח"כ מוגבל, זה לא משנה אם יש מעבר בין ח"כים אבל אם יש הפסקה , והפסקה זה אומר שהוא עזב לגמרי או גם אם חבר הכנסת מונה לתפקיד של שר למשל והנהג עוזב את הכנסת או הנהג הופך להיות עוזר פרלמנטרי של ח"כ אחר שלא זכאי לנהג, כל הפסקה שהיא תפסיק את הרצף.
ארבל אסטרחן: מדובר על הפסקה ברצף של שלושה חודשים וההצעה היא להאריך את זה ולהפוך את זה לשישה חודשים, שזו תקופה שמוכרת לנו מהנושא של זכאות לרציפות זכויות ופיצויי פיטורין.
ארבל אסטרחן: ואני חוזרת, כל הדברים האלה, יש בהם משום הטבות לאותם נהגים ותיקים.
ארבל אסטרחן: הנושא הרביעי הוא נושא הלינה – ההחלטה יצרה אבחנה בין הנהגים של הח"כים המאובטחים והנהגים של הח"כים המוגבלים בניידות.
ארבל אסטרחן: מוצע להשוות את התנאים באופן שכל הנהגים של חברי הכנסת יהיו זכאים ל - -
מכלוף מיקי זוהר: דרך אגב, לעניין הלינה, לא שמנו את זה על סדר היום.
ארבל אסטרחן: לא, זה חלק מההמלצה - -
מכלוף מיקי זוהר: שקשור לנהגים?
ארבל אסטרחן: כן, רק לנהגים.
ארבל אסטרחן: אגב, ללינה של כל העוזרים, זה סוכם לפני שבוע.
ארבל אסטרחן: פה מדובר על עצם הזכאות.
ארבל אסטרחן: בגלל שנהגים, בשונה מעוזרים פרלמנטרים רגילים, אם הנהג צריך לפעמים לישון לא בירושלים.
ארבל אסטרחן: עוזרים פרלמנטרים, הלינה שלהם רק בירושלים.
ארבל אסטרחן: אם הם נוהגים אתו למקום מסוים וצריכים להישאר אתו.
ארבל אסטרחן: לא תמיד זה צריך להיות תלוי בשעות המליאה.
ארבל אסטרחן: ולכן, בהחלטה שהתקבלה בוועדת הכנסת נתנה זכאות רחבה רק לנהגים של חברי הכנסת המאובטחים בעוד שהנהגים של חברי הכנסת המוגבלים בניידות, נקבע שהם יהיו כמו של עוזרים פרלמנטרים, וכעת המצא שהזכאות הרחבה שהוחלה על הנהגים של חברי הכנסת המאובטחים תוחל על כל הנהגים, גם על הנהגים של חברי הכנסת המוגבלים בניידות מהסיבות שציינתי.
ארבל אסטרחן: הנושא האחרון הוא נושא של הגבלות על עיסוק נוסף.
ארבל אסטרחן: היום, כמו שאתם יודעים, יועצים פרלמנטרים, יש להם הגבלות מסוימות על עיסוק נוסף, גם על מהות העיסוק וגם על הסכום שהם יכולים להשתכר מאותו עיסוק בגלל שרוצים שהעיסוק כעוזר פרלמנטרי יהיה העיסוק העיקרי שלהם, זה הגבלות שמקובלות גם במדינה.
ארבל אסטרחן: מוצעים שני דברים: 1.
ארבל אסטרחן: נהג, בשונה מכל יועץ פרלמנטרי יכול להיות מועסק בחלקיות משרה.
ארבל אסטרחן: ולכן, אם הוא מועסק במשרה מצומצמת, לא הגיוני לקבוע עליו הגבלת שכר כי רוב זמנו נותר כך שהוא יכול לעבוד בעבודה אחרת.
ארבל אסטרחן: ולכן, מה שמוצע זה שהגבלת ההשתכרות לא תחול על מי שמועסק בשני שליש משרה ומטה.
ארבל אסטרחן: זו הוראה שדומה גם למה שקיים ביחס לעובדי המדינה.
ארבל אסטרחן: הדבר השני והאחרון הוא שנהג לא יקבל אישור לעבודה פרטית שעיקרה נהיגה או לימוד נהיגה בימים שבהם הוא עובד כנהג אצל חבר הכנסת, וזאת מטעמי בטיחות.
ארבל אסטרחן: לא רוצים שהוא ימשיך לעבוד כנהג.
ארבל אסטרחן: זה גם משהו שהוראה דומה קיימת לגבי עובדי המדינה.
ארבל אסטרחן: אלה ההמלצות.
ארבל אסטרחן: רק עוד משפט אחד: מונח לפניכם וקראתם את המכתב של עורכות הדין.
ארבל אסטרחן: רק צריך להזכיר שמרבית הטענות נטענו גם בישיבה הקודמת ונטענו גם בהליכים שהיו מול הכנסת, והדברים האלה נבדקו.
ארבל אסטרחן: אז הדברים מונחים לפניכם אבל צריך לדעת את זה.
מכלוף מיקי זוהר: אתה רוצה לומר משהו לפני שאני אומר?
יואב בן צור: אני רוצה לברך את היועצת המשפטית ארבל אסטרחן, שיוצאת עכשיו לשנת לימודים ב"הרווארד".
יואב בן צור: אנחנו מאחלים לה הצלחה ומקווים שתחזור אלינו במהרה, בריאה ושלמה והרבה יותר משכילה ויותר משפטנית.
יואב בן צור: מי יודע אחר כך עם איזה תובנות היא תבוא אלינו.